ב-15 באוגוסט 2014, ערך נבש את הופעת הבכורה במדי פורטו בליגה הפורטוגלית בניצחון 0–2 על מאריטימו. כל זאת כשהוא בן 17 ו-5 חודשים.
נבש הפך לשחקן הצעיר ביותר הכובש שער ליגה בהיסטוריה של פורטו. חמישה ימים אחרי, נבש ערך את הופעת הבכורה בליגת האלופות במדי פורטו בניצחון 0–1 על ליל. באותו משחק נבש הפך לפורטוגזי הצעיר ביותר ששיחק בליגת האלופות.
ב-8 ביולי 2017 עבר לוולברהמפטון וונדררס ששיחקה באותה עת בליגת המשנה האנגלית ובסיום אותה עונה העפילה לפרמייר ליג.
פדרו דה ולדיוויה
פדרו דה ואלדיוויה
עוסמאן דמבלה
מאסור עוסמאן דמבלה (בצרפתית: Masour Ousmane Dembélé; נולד ב-15 במאי 1997) הוא כדורגלן צרפתי המשחק בעמדת הקיצוני בברצלונה ובנבחרת צרפת.
ביוגרפיה.
דמבלה נולד וגדל בוורנון שבצרפת. אביו הוא ממאלי, ואימו ממוצא מאוריטיני וסנגלי.
מגיל צעיר הצטרף למחלקת הנוער של מועדון מהעיר אוורה שהשתייך לליגות הנמוכות בצרפת. לאחר שנה אחת, עזב דמבלה את אוורה והצטרף למחלקת הנוער של סטאד רן. ב-6 בספטמבר 2014 ערך דמבלה את הופעת הבכורה שלו במדי סטאד רן ב' כשעלה כמחליף בניצחון 0–2 על גנגאן. ב-9 בנובמבר, כבש דמבלה את שער הבכורה שלו במדי קבוצת המילואים של רן כשעלה מהספסל במשחק נגד לאבל. במהלך עונתו הראשונה בקבוצת המילואים של סטאד רן כבש דמבלה 13 שערים ב-18 הופעות. ב-22 בדצמבר 2015, כבש דמבלה את שער הבכורה שלו בליגה הראשונה בצרפת בתיקו 2–2 של סטאדן רן נגד בורדו. ב-6 במרץ כבש דמבלה שלושער בניצחון רן 1–4 על נאנט. במהלך עונתו הראשונה בקבוצה הבוגרת של סטאד רן כבש דמבלה 12 שערי ליגה ב-26 הופעות.
בורוסיה דורטמונד.
ב-12 במאי 2016 חתם דמבלה לחמש שנים בבורוסיה דורטמונד. בעונתו היחידה במדי דורטמונד, דמבלה הוביל את הקבוצה לרבע גמר ליגת האלופות וזכה במדיה בגביע הגרמני. בזכות העונה המצוינת שלו במדי דורטמונד
הפך דמבלה לאחד השחקנים המבוקשים בחלון ההעברות.
ברצלונה.
ב-25 באוגוסט 2017 הודיעה ברצלונה על החתמתו של דמבלה על חוזה לחמש שנים תמורת סכום המוערך בכ-148 מיליון אירו, דבר שהופך את ההעברה שלו להעברה השלישית הכי יקרה בכל הזמנים ביחד עם העברתו של פול פוגבה למנצ'סטר יונייטד ולאחר העברתו של ניימאר לפריז סן-ז'רמן והעברתו של פיליפה קוטיניו לברצלונה. דמבלה ערך את הופעת הבכורה שלו במדי ברצלונה ב-9 בספטמבר 2017 בניצחון 0–5 על אספניול במסגרת הלה ליגה, הוא נכנס כמחליף ובישל את השער החמישי.
ב-17 בספטמבר 2017, לאחר שנפצע בעת משחק מול חטאפה במסגרת הליגה הספרדית, הודיעה ברצלונה שדמבלה סובל מקרע בגיד בשריר הירך ברגלו השמאלית, ובעקבות כך עבר ניתוח ונעדר ליותר משלושה חודשים. הוא חזר לשחק בתחילת ינואר כאשר החליף במשחק הגביע את חוסה ארנאיס, אך כבר כעבור 10 ימים נפצע שוב. את שער הבכורה במדי הקבוצה הבקיע ב-14 במרץ 2018 בניצחון 0–3 של ברצלונה על צ'לסי, מבישול של ליונל מסי, בגומלין שמינית גמר ליגת האלופות ובסיכום שני המשחקים ברצלונה העפילה לרבע הגמר בתוצאה 1–4 לטובתה על צ'לסי. בסיום העונה דמבלה זכה בדאבל עם בארסה וכבש ארבעה שערים בכל המסגרות.
דמבלה הבקיע את שער הניצחון במסגרת הסופר קאפ הספרדי נגד סביליה ב-12 באוגוסט 2018 כשבעט כדור חזק לחיבורים. המשחק הסתיים בתוצאה 1–2 לזכות ברצלונה.
את שער הבכורה שלו לעונת 2018/2019, שהיה גם שער הניצחון במשחק שהסתיים בתוצאה 0–1 לזכות ברצלונה, כבש דמבלה ב-25 באוגוסט, במשחק נגד ריאל ואיאדוליד. דמבלה כבש שמונה שערי ליגה בסיום העונה וזכה עימה פעם נוספת בלה ליגה. בליגת האלופות דמבלה כבש במחזור הראשון נגד פ.ס.וו. איינדהובן כשהסתובב על שחקן ובעט מחוץ לרחבה לפינה הרחוקה של השוער. גם במחזור הסיום של שלב הבתים כבש דמבלה והפעם נגד טוטנהאם כשרץ מחצי המגרש עם הכדור עד לשער של הוגו לוריס והכניע אותו. בשלב הנוקאאוט כבש נגד ליון את השער החמישי במשחק מבישול של ליונל מסי. ברצלונה הגיעה עד לחצי גמר ודמבלה כבש 3 שערים בסך הכל בליגת האלופות באותה עונה. דמבלה בסיום העונה זכה בפעם השנייה ברציפות בלה ליגה וכבש 14 שערים בכל המסגרות.
את עונת 2019/20 התחיל דמבלה בצורה מקרטעת, כאשר נפצע במשחק הפתיחה בהפסד 0–1 לאתלטיק בילבאו ב-16 באוגוסט. חזר למגרשים ב-24 בספטמבר אך גם במשחק הזה נפצע ונעדר לתקופה. כבש את שערו הראשון לעונה נגד סביליה בניצחון 0–4 ואף הורחק בכרטיס אדום אחרי שקיבל כרטיס צהוב שני לאחר שהעיר הערה לעבר השופט מתיאו להוז. ב-27 בנובמבר שוב נפצע דמבלה במשחק נגד קבוצתו לשעבר, בורוסיה דורטמונד, פציעה אשר השביתה אותו לתקופה ממושכת.
את עונת עונת 2020/21 התחיל בצורה טובה תחת רונאלד קומאן למרות המחדלים בהגנה ושערוריית התקשורת של ברתומאו. ב-20 באוקטובר הבקיע שער נגד פרנצווארוש אלופת הונגריה בשלב הבתים של ליגת האלופות בניצחון 1–5. ב-28 באוקטובר הבקיע שער נגד יובנטוס בליגת האלופות בניצחון 0–2. בתקופה הכללית בחודש נובמבר ובתחילת דצמבר התחיל דמבלה לצבור יותר קרדיט מקומאן. ב-7 בנובמבר הבקיע שער נגד ריאל בטיס בליגה הספרדית בניצחון 2–5 . ב-2 בדצמבר הבקיע שער בפנדל נגד פרנצווארוש בניצחון 0–3 ואף היה הקפטן באותו משחק עקב רוטציות מרובות של קומאן.
בתחילת עונת 21/22 מיעט לשחק, אך בהמשך, תחת המאמן צ’אבי, הוא הפך לשחקן הרכב קבוע וסיפק 13 בישולים ושער ב-20 משחקים.
ב-14 ביולי חתם דמבלה על חוזה חדש בברצלונה עד 2024.
קריירה בינלאומית.
עוסמאן דמבלה שיחק בכל נבחרות הנערים של צרפת. ב-1 בספטמבר 2016 ערך את הופעת הבכורה שלו בנבחרת הבוגרת בניצחון 1–3 על איטליה.
הוא נכלל בסגל למונדיאל 2018. במשחק ההכנה של צרפת למונדיאל נגד אירלנד ב-28 במאי 2018, הוא נכנס כמחליף בדקה ה-77. ב-1 ביוני כבש שער נגד איטליה, במשחק שהסתיים בתוצאה 1–3 לצרפת.
במונדיאל 2018 פתח דמבלה בהרכב במשחק אחד נגד נבחרת דנמרק, ובכל שאר המשחקים נכנס כמחליף או לא שותף. זכה עם צרפת במונדיאל.
הוא זומן ליורו 2020, אך נפצע במשחק מול נבחרת הונגריה בשלב הבתים ולא שותף בהמשך הטורניר.
אגם בוחבוט
אגם בוחבוט (נולדה ב-8 בדצמבר 2003) היא זמרת, שחקנית ומנחה ישראלית. זוכת העונה השנייה של תוכנית המציאות "בית ספר למוסיקה".
ביוגרפיה.
בוחבוט נולדה בבאר שבע. אחיה, רון בוחבוט, הוא סולנה של התזמורת האנדלוסית של באר שבע. כשהייתה בת שמונה, השתתפה בעונה השנייה של התוכנית "בית הספר למוסיקה" וזכתה בתואר "מצטיינת בית הספר", שמשמעותו זכייה במקום הראשון בתחרות. המורה של בוחבוט בתוכנית היה הזמר משה פרץ. בסיום התוכנית הוציאה עם משה פרץ את הסינגל "ילדה קטנה". השיר הפך מייד ללהיט וזכה בתואר "דואט השנה" לשנת ה'תשע"ד.
ב-2014 הוציאה לרדיו את סינגל הסולו הראשון שלה, "ביום הזה". באחד מפרקי התוכנית שרה בוחבוט את השיר "מישהו הולך תמיד איתי", של עפרה חזה.
השיר הראשון שפרסמה הוא "כמו בְּרִיּוֹ". השיר, שצולם בתיכון דרכא רמון ע"ש אילן ואסף רמון, זכה להשמעות רבות ברדיו והגיע למקום התשיעי במצעד השבועי של מדיה פורסט. השיר הגיע למקום ה-18 במצעד השנתי של גלגלצ.
ביולי 2016 הוציאה את הסינגל השני, "ארטיק מסטיק". השיר הגיע למקום תשיעי במצעד של מדיה פורסט.
באוגוסט 2017 הוציאה גרסת כיסוי לשיר "סיפור ישן" של עומר אדם, באותו שנה הוציאה גרסת כיסוי יחד עם נועה קירל, לשירו של דני סנדרסון "אצל הדודה והדוד". הקליפ היה לסרטון הישראלי הנצפה ביותר ביוטיוב לשנת 2017.
במרץ 2018 ביצעה את השיר "שב" של שרית חדד, ובמאי 2018 הוציאה את הסינגל "לוקה", שיר הנושא של אירוע הגאווה הגדול בישראל בפארק המים שפיים ובתל אביב. בנוסף בשנת 2018 קיבלה תפקיד מנחה בתוכנית "הבנים והבנות" 2018 לצד עודד פז, לירון רביבו וטום באום. דיבבה את הדמות הראשית בסרט "הנסיכה הגנובה".
הנחתה את התוכנית "הבנים והבנות" ואת העונה השנייה של "דה בוקס".
ב-2019 כיכבה בתפקיד ראשי בסדרה "תברחו".
בשנת 2020 כיכבה בוחבוט לסירוגין עם רוני דלומי במחזמר "מאמה מיה" בתיאטרון הבימה.
היא השתתפה בעונה החמישית של הסדרה "כפולה".
ב-2020 נבחרה להשתתף בקמפיין טלוויזיוני להעצמה נשית של חברת ההיגיינה הנשית האמריקאית "Kotex" בישראל.
ב-31 בינואר 2021 הוציאה את הסינגל "יהלום". השיר זכה להצלחה רבה כאשר הגיע למקום השלישי במצעד השבועי של גלגלצ, למקום ה-18 במצעד השנתי של גלגלצ, למקום ה-27 במצעד השנתי של כאן גימל, ולמקום ה-22 במצעד השנתי של מאקו. באותה שנה הוציאה את הסינגלים "כל העולם" ו"מגבות". ב-26 באוקטובר אותה השנה הוציאה את השיר "באתי להציל אותך" יחד עם שחר סאול.
ב-19 בינואר 2022 השתתפה בשיר "דובשנייה", שהוציא שחר סאול.
ב-15 בפברואר 2022 התגייסה לצה"ל במסלול טאלנט ותשרת בלהקה צבאית.
בחודש מאי 2022, לקראת יום העצמאות ה-74 של ישראל, בוחבוט הוציאה סינגל חדש בשם "מנגלים" בשיתוף פעולה עם סטטיק ובן אל, דולי ופן, והצל.
ב-9 במאי 2022 בוחבוט הייתה מופע החימום של מארון 5 בטור 2020 במופע בפארק הירקון.
ב-6 ביוני 2022 הוציאה את השיר "בשורות טובות" ביחד עם "הפשוטע" לכבוד חודש הגאווה.
מרכז דאליין גרינלנד
מרכז דאליין גרינלנד הוא גורד שחקים אשר נמצא תחת בנייה בעיר דאליין במחוז ליאונינג שממוקם בצפון-מזרח סין.
המגדל צפוי לכלול 88 קומות ולהתנשא לגובה של 518 מטר (1,700 רגל). בנייתו של המגדל החלה בשנת 2014.
עונת 1995/1996 בליגה הלאומית בכדורסל